**E L Ő T E R J E S Z T É S**

**Szombathely Megyei Jogú Város Közgyűlése Kulturális, Oktatási és Civil Bizottságának 2022. október 25-i ülésére**

**Javaslat a 2023/2024. tanévre vonatkozó általános iskolai körzethatár véleményezésére**

A nemzeti köznevelésről szóló 2011. évi CXC. törvény (a továbbiakban Nkt.) 50. § (8) bekezdése alapján az általános iskolai felvételi körzetek megállapításának jogköre 2020. január 1. napjával az illetékes tankerületi központokhoz került.

A körzethatár meghatározásához a nevelési–oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet (a továbbiakban: EMMI rendelet) 24. § (1) bekezdése alapján az illetékes tankerületi központ október 15. napjáig beszerzi a területén található települési önkormányzatok véleményét.

A tankerületi központ a települési önkormányzat javaslatainak, véleményeinek figyelembe vételével elkészíti a körzethatár tervezetét, és december 1-jéig tájékoztatja a települési önkormányzatokat, az illetékességi területén működő általános iskolákat, valamint nemzetiségi köznevelési intézmények esetében a nemzetiségi önkormányzatot a kijelölt körzetek tervezetéről.

A települési önkormányzatnak a véleményéről, a nemzetiségi önkormányzatnak az egyetértéséről vagy körzethatár módosítását kezdeményező javaslatáról február 15. napjáig kell tájékoztatniuk az illetékes tankerületi központot.

Előzőekre tekintettel a Szombathelyi Tankerületi Központ 2022. szeptember 30. napján kelt levelében a jelenleg hatályos körzethatár kijelölésről szóló tájékoztató megküldésével kérte önkormányzatunk javaslatát, véleményét a 2023/2024. tanévre vonatkozó körzetkialakításhoz. A jelenleg hatályos felvételi körzet az előterjesztés mellékletét képezi.

A Közgyűlés 6 új közterület elnevezéséről döntött:

* a 204/2021.(X.28.) Kgy. számú határozat a 987/1, 985/2, 994/4, 994/6, 994/8, 994/10, 994/12, 994/14, 994/16, 980/3, 995/5 hrsz-ú közforgalom elől el nem zárt magánutakat együttesen Bánó István utcának nevezte el. A Bánó István utca a Farkas Károly utcáról nyílik, ezért az új utcát a Gothard Jenő Általános Iskola körzetéhez szükséges beemelni.
* a 145/2022.(IV.28.) Kgy. számú határozat a 6349/3 hrsz-ú ingatlant Göncz Árpád térnek nevezte el. A tér a Thököly Imre utca és a Rákóczi Ferenc utca kereszteződésénél helyezkedik el, így azt a Zrínyi Ilona Általános Iskola körzetéhez szükséges beemelni.
* a 262/2022.(VI.27.) Kgy. számú határozat a Hajnóczy József utcának a Szombathely, belterület 10598 hrsz-ú, kivett közút megjelölésű, külön helyrajzi számon szereplő részét Hajnóczy József utcáról Király Ferenc utcára nevezte át. A Hajnóczy József utca a Dési Huber István Általános Iskola körzetébe tartozik, ezért a Király Ferenc utcát is a Dési Huber István Általános Iskola körzetében szükséges szerepeltetni.
* a 263/2022.(VI.27) Kgy. számú határozat a külterület 0770 hrsz-ú, kivett országos közút megjelölésű közterületet Kutyatár utcának nevezte el. A Kutyatár utca a Dési Huber István Általános Iskola körzetébe tartozó Temesvár utcáról nyílik, ezért az új utcát a Dési Huber István Általános Iskola körzeténél szerepeltetni szükséges.
* a 336/2022.(IX.29) Kgy. számú határozat a külterület 01048/135 hrsz-ú, közút megjelölésű közterületi ingatlant Tölgyes fasornak nevezte el. A Tölgyes fasor az Oladi Általános Iskola körzetébe tartozó Dolgozók útjával párhuzamos, ezért a Tölgyes fasorral az Oladi Általános Iskola körzetét kiegészíteni szükséges.
* a 337/2022. (IX.29.) Kgy. számú határozat a belterület 4425/19 hrsz-ú, magánút megjelölésű közterületi ingatlant Gordonka utcának nevezte el. A Gordonka utca a Homok utcáról nyílik, ezért az új utcát az Oladi Általános Iskola körzetéhez szükséges beemelni.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2022. október „ ”

 **/: Dr. László Győző :/**

**HATÁROZATI JAVASLAT**

**……./2022. (X.25.) KOCB. sz. határozat**

Szombathely Megyei Jogú Város Közgyűlésének Kulturális, Oktatási és Civil Bizottságának az SZMSZ 52.§ (2) bekezdés 20. pontja alapján kialakított véleménye szerint a Szombathelyi Tankerületi Központhoz tartozó általános iskolák 2023/2024. tanévre vonatkozó felvételi körzet tervezetét a jelenleg hatályos felvételi körzet alábbi kiegészítésével javasolt elkészíteni:

* a Gothard Jenő Általános Iskola felvételi körzeténél kerüljön feltüntetésre a Bánó István utca,
* a Zrínyi Ilona Általános Iskola felvételi körzeténél kerüljön feltüntetésre a Göncz Árpád tér,
* a Dési Huber Általános Iskola felvételi körzeténél kerüljön feltüntetésre a Király Ferenc utca, valamint a Kutyatár utca,
* az Oladi Általános Iskola felvételi körzeténél kerüljön feltüntetésre a Tölgyes fasor, valamint a Gordonka utca.

**Felelős:** Putz Attila, a Kulturális, Oktatási és Civil Bizottság elnöke

Dr. Nemény András polgármester

Dr. László Győző alpolgármester

 (a végrehajtás előkészítéséért: Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** **2022. október 27.**